CELEX: 32012R0697
Language: fi
Date: 2012-07-25 00:00:00
Title: Komission täytäntöönpanoasetus (EU) N:o 697/2012, annettu 25 päivänä heinäkuuta 2012 , tiettyjen tavaroiden luokittelusta yhdistettyyn nimikkeistöön

31.7.2012   
            
            
               FI
            
            
               Euroopan unionin virallinen lehti
            
            
               L 203/32
            
         KOMISSION TÄYTÄNTÖÖNPANOASETUS (EU) N:o 697/2012,
   annettu 25 päivänä heinäkuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä heinäkuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tavara (ns. muuntajamoduuli RJ- 45-liittimellä), jossa on liitäntänastoja kotelossa, jonka mitat ovat noin 2 × 1,5 × 1,5 cm.
                  Tavarassa on painettu piiri, joka on varustettu neljällä muuntajalla, kondensaattorilla ja neljällä vastuksella. Lisäksi se sisältää kaksi valodiodia, joita ei ole liitetty muihin komponentteihin.
                  Tavara on suunniteltu erityisesti 10/100 BASE-T Ethernet -verkkoa varten ja tarkoitettu ryhmitettäväksi painetulle piirilevylle laitteiden liittämiseksi lähiverkkoon signaalien lähetystä ja vastaanottoa varten.
                  Se toimii myös galvaanisena eristyksenä sekä suojaa signaaleja ylijännitteeltä ja yhteisjännitekohinalta.
               
               
                  8517 70 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 2 huomautuksen b alakohdan ja CN-koodien 8517, 8517 70 ja 8517 70 90 nimiketekstien mukaisesti.
                  Tavarassa on liittimen lisäksi useita erilaisia sähköisiä komponentteja. Sen lisäksi, että sillä voidaan tehdä liitäntöjä sähkövirtapiireihin tai sähkövirtapiireissä, se hoitaa myös useita erilaisia sähköisiä tehtäviä kuten galvaanista eristystä sekä suojaamista ylijännitteeltä ja yhteisjännitekohinalta. Nämä komponentit ovat yhtä tärkeitä, sillä ne varmistavat kaikki yhdessä Ethernet-verkkoliitäntään tarvittavien teknisten vaatimusten täyttymisen.
                  Näin ollen sitä ei voida luokitella nimikkeen 8536 pistotulpaksi.
                  Koska tavaraa käytetään laitteissa langallisissa verkoissa tapahtuvaa tietoliikennettä varten, se on luokiteltava CN-koodiin 8517 70 90 langallisissa tai langattomissa verkoissa tapahtuvaa tietoliikennettä varten käytettävien laitteiden osaksi.